Държавен вестник, бр. 106, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  106
косвено притежава контролиращо участие в 
междинното образувание майка в страната.
(6) Частично притежавано образувание 
майка в страната дължи първичен допълни­
телен данък за данъчния период за:
1. съставните си през данъчния период об­
разувания, облагани с ниска данъчна ставка, 
които са разположени в друга юрисдикция 
или са без юрисдикция;
2. себе си, ако се облага с ниска данъчна 
ставка, както и за съставните си през данъч­
ния период образувания в страната, облагани 
с ниска данъчна ставка.
(7) Алинея 6 не се прилага, когато друго 
частично притежавано образувание майка 
подлежи на допустимо първично облагане с 
допълнителен данък за същия данъчен период 
в юрисдикцията, в която е разположено, и 
пряко или косвено изцяло притежава участието 
в собствеността на частично притежаваното 
образувание майка в страната.
Разпределяне на допълнителния данък
Чл. 260ж. (1) Допълнителният данък, дъл­
жим от образувание майка в страната съгласно 
чл. 260е, ал. 1, т. 1, ал. 2, т. 1, ал. 4, т. 1 и 
ал. 6, т. 1 за съставно през данъчния период 
образувание, облагано с ниска данъчна ставка, 
което е разположено в друга юрисдикция или 
е без юрисдикция (първичен допълнителен 
данък), се определя по следната формула:
ПДД = ДДСО х Д,
където:
ПДД е дължимият първичен допълнителен 
данък за съставно образувание, облагано с 
ниска данъчна ставка;
ДДСО е допълнителният данък на съставно 
образувание, облагано с ниска данъчна ставка, 
определен съгласно чл. 260ш;
Д е делът на образуванието майка от до­
пълнителния данък на съставно образувание, 
облагано с ниска данъчна ставка.
(2) Делът на образуванието майка от до­
пълнителния данък на съставно образувание, 
облагано с ниска данъчна ставка, се определя 
по следната формула:
Д = ДПМ / ДПО,
където:
Д е делът на образуванието майка от до­
пълнителния данък на съставно образувание, 
облагано с ниска данъчна ставка;
ДПМ е допустимата печалба на съставното 
образувание, облагано с ниска данъчна ставка 
без частта от допустимата печалба, принад­
лежаща на участия в собствеността, които се 
притежават от други образувания;
ДПО е цялата допустима печалба на състав­
ното образувание, облагано с ниска данъчна 
ставка.
(3) Частта от допустимата печалба на 
съставното образувание, облагано с ниска 
данъчна ставка, принадлежаща на участия в 
собствеността, които се притежават от други 
образувания, е тази, която би била опреде­
лена като относима към тези образувания 
съгласно допустимите счетоводни стандарти, 
които са база за изготвяне на консолидирания 
счетоводен отчет от крайното образувание 
майка, при условие че положителният нетен 
счетоводен финансов резултат на образува­
нието е равен на допустимата му печалба и 
при условие че:
1. образуванието майка е изготвило консо­
лидиран счетоводен отчет на базата на същите 
счетоводни стандарти;
2. образуванието майка има контролира­
що участие в образуванието с ниска данъчна 
ставка;
3. цялата допустима печалба на образу­
ванието, облагано с ниска данъчна ставка, е 
резултат от сделки с лица, които не са обра­
зувания от групата;
4. всички участия, които не се притежават 
пряко или косвено от образуванието майка, 
се притежават от лица, които не са образу­
вания от групата.
(4) В допълнение към първичния допъл­
нителен данък по ал. 1 образуванието майка 
дължи в страната съгласно чл. 260е, ал. 1, т. 2, 
ал. 2, т. 2, ал. 4, т. 2 и ал. 6, т. 2 и първичен 
допълнителен данък:
1. за себе си в пълния размер на допълни­
телния данък, определен съгласно чл. 260ш;
2. за съставните си през данъчния период 
образувания в страната, облагани с ниска 
данъчна ставка, определен съгласно форму­
лата по ал. 1.
Намаляване на допълнителния данък, 
дължим от образувание майка в страната
Чл. 260з. Когато образувание майка в 
страната притежава косвено участие в соб­
ствеността на съставно образувание, облагано 
с ниска данъчна ставка, чрез междинно или 
частично притежавано образувание майка, 
което образувание майка за данъчния период 
подлежи на допустимо първично облагане 
с допълнителен данък на това съставно об­
разувание, дължимият допълнителен данък 
съгласно чл. 260е се намалява с дела на 
първото образувание майка от допълнител­
ния данък, дължим от междинното или от 
частично притежаваното образувание майка.
Раздел II
Вторично облагане с допълнителен данък
Прилагане на вторично облагане в рамките 
на многонационална група предприятия
Чл. 260и. (1) Когато крайното образувание 
майка на многонационална група предприятия 
е изключено образувание или е разположено в 
юрисдикция, в която не дължи допълнителен 
данък съгласно допустимо първично облагане 
с допълнителен данък, съставните образувания 
на многонационалната група предприятия в 
страната дължат за данъчния период допъл­
нителен данък, определен по реда на чл. 260л 
(вторичен допълнителен данък).
(2) Когато крайното образувание майка 
на многонационална група предприятия е